
INFO 

Tervetuloa keikalle!

PE-LA
Perusdiilinä meillä on 70 % nettolipputuloista (eli alv 13,5 % vähennetään päältä) artisteille, lipun hinta voidaan katsoa yhdessä. Miniminä on tällä hetkellä pidetty 8 €. Lipun hinnan päälle asiakas maksaa vielä 3,5 € eteispalvelumaksun. Jos bändien osuus jää alle 170 €, ei palkkiota ikävä kyllä voida maksaa lainkaan.

KE-TO
Ravintolan osuus lipunmyynnistä on 170 euroa. Tällä halutaan kattaa osa miksaajan palkkiosta, joka on 213,35 € (sis. alv.) Ravintolan vastuulla on myös lipunmyynti ja järjestyksenvalvonta. Esiintyjät saavat laskuttaa muun osan lipputuloista, joista vähennetään kuitenkin lain mukainen alv 13,5 %, jonka Bar Loose tilittää verottajalle. Jos lipputulot jäävät alle 170 €, joudumme laskuttamaan puuttuvan osan illan esiintyjiltä. Lipun hinta voidaan katsoa yhdessä. Miniminä on tällä hetkellä pidetty 8 €. Lipun hinnan päälle asiakas maksaa vielä 3,5 € eteispalvelumaksun.

Alakerran maksimikapasiteetti asiakkaiden osalta on 180 henkeä + päälle lista max. 20 henkeä. 

Talolta tulee PA ja miksaaja sekä lipunmyynti.


AIKATAULU (ARKIKEIKAT)
16.30 load-in
17.00-19.00 soundcheck
19.30 ovet
20.00 eka 
20.45 toka
21.30 kolmas

Jos on kaksi bändiä, aikataulu on:
16.30 load-in
17.00-19.00 soundcheck
19.30 ovet
20.00 eka 
21.00 toka


AIKATAULU (PE-LA)
17.30 load-in
18.00-20.00 soundcheck
20.30 ovet
21.00 eka 
21.45 toka
22.30 kolmas

Jos on kaksi bändiä, aikataulu on:
17.30 load-in
18.00-20.00 soundcheck
20.30 ovet
21.00 eka 
22.00 toka

Soitot ohi 23.20 mennessä, jolloin suunnilleen alkaa disko perjantaisin ja lauantaisin. Aikataulusta voi tarpeen mukaan neuvotella. Koska DJ:t soittavat myös lavalla, tulee lavan etuosa tyhjentää HETI keikan päätyttyä.

Kolmen bändin illassa soittoajoista pidetään kiinni. Soittoaika noin 30 min. ja vaihto 15 min. Jos jollain on pidempi setti, neuvotellaan tästä etukäteen. Kolmannella bändillä soittoaika 45 min.

Ilmoittaisitteko meille soittajien ja henkilökunnan määrän per bändi sekä soittojärjestyksen ja yhteyshenkilön nimen ja numeron noin kuukautta ennen tapahtumaa. 

Lavakartta ja kanavalista lähetetään suoraan illan teknikolle ERILLISENÄ PDF-TIEDOSTONA Teknikon ilmoitamme, kun olemme saaneet teiltä tarvittavat tiedot. Jos teknisistä asioista on kysyttävää, ota yhteys meidän tekniikkaan tech@barloose.com tai suoraan illan teknikkoon. Jos tulee aikataulusäätöä keikkaviikolla, ota yhteyttä illan teknikkoon.

Toivomme, että yhtyeillä ei ole toista julkista keikkaa samassa kaupungissa 1 kk sisään molempiin suuntiin. Poikkeustapauksista voidaan sopia erikseen. Tärkeintä on, että ilmoitatte tällaisista tilanteista aina etukäteen, jotta voimme arvioida tilanteen.

ENNAKKOMYYNTI
Halutessanne voimme laittaa liput ennakkomyyntiin Tikettiin, joka ottaa välityspalkkion 14 %. Yleisesti alle 9 € lippuja ei kannata laittaa ennakkomyyntiin, koska tilitettävä osuus jää niin pieneksi. Tikettiä varten tarvitsemme esittelytekstin (ei Drive-linkkejä, kiitos) ja vaakakuvan, jonka koko on 768x470 px.

MARKKINOINTI
Tehkää Facebook-tapahtuma ja lisätkää Loose tapahtuman yhdeksi järjestäjäksi. Lähettäkää tapahtuman linkki myös sähköpostilla, koska muuten tapahtuma jää helposti huomaamatta. (Eventti pitää ilmeisesti tehdä sivun nimissä, ei yksityishenkilönä, jotta Loosen saa lisättyä.) Eventtiin lyhyet esittelyt bändeistä, jolloin voimme napata ne sieltä omille nettisivuillemme. 

Laittaisitteko lyhyen esittelyn bändeistä suomeksi sekä kuvan/julisteen ja FB-tapahtumalinkin myös suoraan info@barloose.com, jotta saadaan tiedot somemarkkinointia varten oikealle henkilölle. Lisäksi bändin nettisivun linkki + jos sivuilla ei ole musiikkia tai videota, myös musalinkki (youtube/soundcloud etc., EI liitetiedostoja), niin saadaan meidän nostoihin infoja. 

Toimittakaa eventistä kuva (1920 x 1080) sekä 1x1-suhteen kuva somemarkkinointia varten, jonka pohjalta teemme joka viikko tapahtumista maksetun mainoksen. Eventin ja 1x1-suhteen kuvan ei tarvitse olla sama eli miettikää, että millainen kuva kiinnittää katsojan huomion. 

HUOM! Bar Loose ei huoli tekoälyllä tehtyjä tapahtumajulisteita, ja kieltäytyy jakamasta ja markkinoimasta tapahtumakuvia, joiden tekemisessä on käytetty tekoälyä.

Markkinoikaa tapahtumaa mahdollisimman paljon. Pelkällä Loosen markkinoinnilla ei kohderyhmäänne tavoiteta.

Jos teillä on julisteita, voitte toimittaa suoraan baarin henkilökunnalle tai lähetä osoitteeseen:
BAR LOOSE ANNANKATU 21 00100 HELSINKI.

ROUDAUS
Annankadun ovesta. Parkkipaikkaa ei valitettavasti ole. Poisroudaus joko samana yönä tai klo 17.00-18.00 välillä seuraavana päivänä baarin aukioloaikojen puitteissa, ellei muuta sovita. Sunnuntaisin Loose aukeaa klo 20, ma ollaan kiinni ja tiistaisin auki tapahtumapäivinä. Tarkista Loosen aukioloajat kotisivuilta, ne saattavat vaihdella.

Lava tyhjennetään heti keikkojen jälkeen etenkin perjantaisin ja lauantaisin, koska silloin on disko ja dj:t soittavat myös lavalta käsin. Jos jätät kamat yöksi, on turvallisinta viedä ne takahuoneeseen.
Soittokamoja ei voi säilyttää asiakaspaikoilla lavan vieressä. Henkilökunta neuvoo mielellään, minne kamat voi jättää.

KÄYTTÄYTYMINEN
Loosessa ei suvaita minkäänlaista väkivaltaista, misogyynistä tai rasistista käytöstä. Seksuaalinen ahdistelu ja toisen ihmisen koskemattomuuden loukkaaminen on ehdottomasti väärin ja kiellettyä. Mikäli tällaista käyttäytymistä tulee tietoomme, pidätämme oikeuden keskeyttää keikkailta ja jättää palkkiot maksamatta. Toivomme myös, että jos huomaatte epäasiallista käytöstä, ilmoitatte siitä heti henkilökunnalle.

Olisi myös mukavaa, jos sohviin ja peiliin ei piirreltäisi.

TARJOILU
Yhtyeet saavat ennalta sovitun määrän juomalipukkeita (1 lippu per soittaja), jotka oikeuttavat perushanatuotteisiin (Aura III, Happy Joe) sekä alkoholittomaan Lapin Kulta 0 %:ia olueen. Juomaliput tulee käyttää keikkaillan aikana, jonka jälkeen ne vanhenevat. Artistit saavat veloituksetta pistoolilimut ja kahvia ja teetä. Olette oikeutettuja myös edullisempiin juomiin - kysy näistä eduista tiskiltä lisää! 

SOUNDCHECK JA ÄÄNENTOISTO
Talo tarjoaa PA:n mikkeineen sekä ammattitaitoisen miksaajan ja hoitaa myös lipunmyynnin. Backlinea meillä ei ole. Talolta löytyy laulumikit, mutta hygieniasyistä kannattaa tuoda omat, jos vain mahdollista. Bar Loosen kalustoa tulee kohdella kunnioituksella, joten mikäli havaitsemme, että laitteistoamme rikkoutuu artistin tahallisen käytöksen vuoksi, tulee artistin korvata talolle uusi laite hajonneen tilalle (lue: Älä visko mikrofoneja tai potki monitoreita ja/tai ständejä, mikäli ne eivät ole sinun omiasi).

Rakenteita pitkin kantautuvien bassoäänten ja niistä aiheutuneiden valitusten vuoksi saatamme joutua rajoittamaan basson voimakkuutta lavalla. Nimenomaan lavaäänet kantautuvat naapuriin, joten isot bassovahvistimet tyyliä rantasauna on ikävä kyllä toistaiseksi kielletty. Viime aikoina myös muiden soitinten aiheuttamasta melusta on tullut valituksia, joten kuuntelettehan miksaajan ohjeistusta lavavolyymistä.

MUUTA HUOMIOITAVAA
Bändien yhteinen vieraslista on max. 20 nimeä (sisältää +ykköset). Listalle oikeat nimet selvällä käsialalla, lipunmyyjät kiittää. Nimilistaa ei tarvitse ilmoittaa etukäteen.

Takahuone on bändien käytössä ja sinne saa tuoda kavereita. Kun bändit poistuvat, takahuone tyhjennetään kokonaan eli kaverit eivät voi jäädä mestoille. 

Bar Loose ei vastaa takahuoneeseen jätetyistä tavaroista.

Merchandiselle löytyy myyntipöytä alakerrasta.

Bar Loosen backstagella, parkkihallissa ja muissa sisätiloissa tupakointi on ehdottomasti kielletty. Palohälyttimet ovat todella herkät ja laukeavat pienimmästäkin savusta. Turhasta palohälytyksestä seuraa 1000 €:n lasku, laskun maksaa hälytyksen aiheuttaja. Parkkihalli ei ole baarin aluetta, joten sinne ei saa mennä.

LASKUTUS
Laskutettava summa ilmoitetaan keikkaa seuraavalla viikolla.
Voitte jakaa laskutettavan summan illan bändien kesken miten haluatte ja laittaa jokainen bändi/esiintyjä tarvittaessa erillisen laskun.

Käytä yrityksesi virallista nimeä ja mainitse laskussa esiintyjän nimi ja esiintymispäivä.
Jos olet arvonlisäverovelvollinen, lisää loppusummaan artistipalkkion alv 13,5 %.

Jos laskutat yksityishenkilönä, voit laittaa myös verokortin. Verokortit lähetetään sähköisesti osoitteeseen laskutus@flowadvisory.fi


Emme voi maksaa päivärahoja, kilometrikorvauksia tai kuluja kuittien mukaan.
Verokortilla maksettavien palkkioiden maksupäivät ovat joka kuun 1. ja 15. päivä.

Yrityksemme vastaanottaa ensisijaisesti verkkolaskuja. Mikäli yrityksellänne ei ole mahdollisuutta
verkkolaskujen lähetykseen, laskut voi toimittaa myös sähköpostitse tai paperisena. Laskulla tulee olla näkyvissä yrityksen viralliset tiedot, kustannuspaikka ja toimituspäivä.

laskutustiedot:
FUN HOUSE CATERING OY (Y-tunnus: 2003263-2)
Salomonkatu 17A, 00100 Helsinki
Kustannuspaikka: Bar Loose
Annankatu 21, 00100 Helsinki

Verkkolaskut:
Verkkolaskuosoite: 003720032632
Operaattori: Maventa (003721291126)
Välittäjätunnus pankkiverkosta lähetettäessä: DABAFIHH

Sähköpostilaskut:
Sähköpostilaskun osoite: 20032632@scan.netvisor.fi 
• Voit lähettää useita laskuja yhdessä sähköpostiviestissä, kunhan jokainen lasku on erillisenä liitetiedostona. Kaikilla tiedostoilla tulee olla eri nimi.
• Yhden sähköpostin maksimikoko on 5Mb.
• PDF-tiedostojen tulee olla aitoja PDF-dokumentteja (PDF- versio 1.3 tai uudempi).
• PDF-tiedostot eivät saa olla lukittuja tai salasanalla suojattuja.
• Dokumentin ulkomitta voi olla maksimissaan 210 x 297 mm.
• Liitteen nimen sallitut merkit ovat tavallisia kirjoitusmerkkejä, a-z, A-Z, 0-9. Ethän käytä erikoismerkkejä tai välilyöntejä liitteiden nimeämiseen.

Muissa laskutukseen liittyvissä asioissa voitte olla yhteydessä: laskutus@flowadvisory.fi 
	
	
	



